Beskerm jou kleinding teen kleuterskoolverkoue(Foto: Kelly Sikkema/Unsplash) Jy is dalk ’n ouer wat die pediater se drumpel deurtrap met ’n kleinding wat omtrent altyd met ŉ kuggie, loopneus of omgekrapte maag rondloop. Dit is egter nie ’n teken van slegte ouerskap nie; dit is waarskynlik deel van die kleuterskoolsindroom. Dit verwys na virusse, bakterieë en kieme wat babas, peuters en kleuters by hul dagmoeders en kleuterskole opdoen. Die meeste ouers kan met gemak een of twee siekdae hanteer, maar hierdie sindroom verwys egter na ’n siklus waartydens kinders bloot die een verkoue vir die volgende een verruil. Michele Carelse, uitvoerende hoof van Feelgood Health, het ’n lys van vyf voorkomende maatreëls saamgestel om jou kleinding teen dié sindroom te beskerm. Alhoewel talle kinders hul neuse optrek vir sekere kossoorte, veral wanneer dit effe groen en grillerig lyk, is dit belangrik om seker te maak dat hulle steeds kos eet wat genoeg voedingswaarde bevat. Carelse stel voor dat ouers hulself vergewis van watter voedselsoorte hul kleinding nodig het, en om dit slim in aantreklike borde kos te verpak. ’n Voorbereide kind is ’n kind wat nie sal siek word nie. Talle ouers verkies om veral tydens seisoene waartydens verkoue en griep vlamvat, vir hul kleingoed probiotika te gee. Essensiële olies word dikwels gebruik vir hul antibakteriële eienskappe. Die olies moet egter nie aan babas, peuters en kleuters se vel gesmeer word nie. Sy beveel aan dat olies deur middel van ŉ lugverspreier in die vertrek gebruik word. Dit is belangrik om nie aanhoudend te probeer om die loopneus te laat opdroog nie. Slym is dikwels die liggaam se manier om van kieme ontslae te raak; dus is dit nie noodwendig goed om dit op te droog nie. Carelse stel voor dat ouers eerder produkte aanskaf wat die slym loskry sodat kleinding se lyfie makliker daarvan ontslae kan raak. Natuurlike middels wat jou kind se immuniteit ’n hupstoot gee, sal verligting bied wanneer kleuterskoolsindroom weer aan jou deur kom klop. Produkte soos BaniFlu en KiddieBoost sal hiermee help.